GiliGold/VAD_KnessetCorpus huggingface dataset:
לילך שיינגורטן: לגבי האוכלוסיות המיוחדות, אז אמרתי קודם.
לילך שיינגורטן: לגבי הוותיקים, אני לא קוראת להם קשישים, אני קוראת להם ותיקים, הם לא יוצאים, בדרך כלל.
לילך שיינגורטן: דיברתם אם הם יוצאים עם האוכלוסייה שלהם.
לילך שיינגורטן: הם לא יוצאים, בדרך כלל, עם האוכלוסייה שלהם.
לילך שיינגורטן: הם צריכים את המענה המדויק שלהם.
לילך שיינגורטן: אני חושבת שדרך המשרד לשוויון חברתי – אני לא מדברת על הוותיקים, כמובן, שקשורים למשרד הבריאות או למשרד הרווחה – אפשר לתת את המענה המיוחד להם.
לילך שיינגורטן: שאלת לגבי התרגול.
לילך שיינגורטן: אז באמת נעשה תרגול.
לילך שיינגורטן: אבל האוכלוסייה שלנו לא תורגלה.
לילך שיינגורטן: לצערי הרב, היא תורגלה בזמן אמת.
לילך שיינגורטן: יש כל הזמן שיח יחד עם היו"רים של הצח"י, יחד עם כיתות כוננות ויחד עם הצבא.
לילך שיינגורטן: אני אגיד שאני רוצה שהאוטובוסים הצהובים ייכנסו ויהיו שם עבור התושבים שלנו.
לילך שיינגורטן: כי בסופו של דבר, אתה מכיר את הנהג, אתה יודע לאן אתה הולך.
לילך שיינגורטן: אני לא צריכה חיילים.
לילך שיינגורטן: יש לנו את הכוחות שלנו הפנימיים שמדברים.
לילך שיינגורטן: והמנהיגות הקהילתית הפנימית חשובה לאין-ערוך בכל מה שקשור לחוסן הקהילתי, וחשוב שהם ייקחו חלק.
לילך שיינגורטן: וזה גם המסר שאני מדברת עליו כשאני מדברת עם סגן אלוף שרון איטח מהאוגדה.
לילך שיינגורטן: הם מכירים את העמדה שלי.
לילך שיינגורטן: בכל מה שקשור לפינוי דחק, אני אומרת שוב, התחושה הזאת של פליטות היא תחושה נוראית.
לילך שיינגורטן: היא באמת תחושה נוראית.
לילך שיינגורטן: ככל שאפשר להעביר את התושבים, וראש רח"ל התייחס לזה, מראש למקום שאליו הם מיועדים, יופי.
לילך שיינגורטן: אם לא, אפשר להגדיר 24, 48 שעות למקום אחר, אבל לקחת אותם.
לילך שיינגורטן: אם נחל עוז יודעים שהם נמצאים במשמר העמק, מראש משמר העמק יודעים או לא יודעים לקבל אותם תוך 24 שעות בשל פינוי דחק, יהיו במקום אחר, יעברו בסוף למשמר העמק.
לילך שיינגורטן: כל הרעיון הוא, ואנחנו יודעים להבטיח את זה התושבים שלנו, שלא תהיה נדידה.
לילך שיינגורטן: אי-אפשר לבקש מאנשים להסתובב כל היום עם המזוודות.
נירה שפק: תודה, לילך.
נירה שפק: שדות נגב.
יוני ממו: אני יוני.
יוני ממו: אני רמ"ט חירום בשדות רגב.
יוני ממו: אז בהמשך לדברים של כולם, אני רוצה באמת לברך על המהלך הזה לפתור את הבעיה הגדולה הזאת.
יוני ממו: ראוי לציין גם את רח"ל שהם איתנו בקשר בשנה האחרונה כמעט על בסיס שבועי כדי לנסות ולהגיע איתנו לאיזשהו מתווה ישים.
יוני ממו: אני אדבר על שלושה נושאים עיקריים.
יוני ממו: אחד, זה לקליטת היישובים, מה שקרה בשומר חומות, חבר הכנסת - -
נירה שפק: קינלי, משה טור פז.
יוני ממו: - - קינלי דיבר קודם על כפר עציון.
יוני ממו: אז עלומים יושבים אצלנו תחת המועצה האזורית שדות נגב.
יוני ממו: וכשעלומים רצו להגיע לכפר עציון ולעפרה, זה לא קרה.
יוני ממו: כי הם טוענים שלא קיבלו הנחיה ממשרד הפנים.
יוני ממו: אז כשרצינו לפנות אותם, להוציא אותם, את עלומים, הם לא קיבלו הנחיה ממשרד הפנים, ולכן לא פינינו אותם.
יוני ממו: אז גויסו קצת בעפרה ככה לעזור.
נירה שפק: זו התקלה שהייתה, שלא ניתנה הוראה.
עופר גולן: אני מבקש הערה קטנה.
עופר גולן: לידידי ממשרד הפנים, פס"ח, ככל שאני יודע אפשר להחליט על כמה כסף שרוצים.
עופר גולן: למה 320?
עופר גולן: 1,320.
עופר גולן: פס"ח לא יודעים לשלם לאזרח כסף?
נירה שפק: תכף אנחנו נדבר על זה.
נירה שפק: יודעים, אבל תכף נדבר.
יוני ממו: אוכלוסיות עם צרכים מיוחדים גם בסבב לחימה האחרון, אוכלוסיות עם צרכים מיוחדים, למרות הסיכומים שהיו עם משרד הבריאות, עם משרד הרווחה, עם כל המשרדים וכו' על הפינוי למוסדות סיעודיים, רפואיים, זה לא קרה.
יוני ממו: אני אומר אצלנו.
יוני ממו: יכול להיות שברשויות האחרות כן.
יוני ממו: אצלנו זה לא קרה כמו שצריך.
יוני ממו: ועל תוכנית הריענון לאוכלוסייה.
יוני ממו: מה שאני בא להגיד בשלושת הדברים האלה הוא שברגע שנותנים לנו, לרשויות, לראשי הרשויות – לא אמרתי, סליחה.
יוני ממו: אבל תמיד היה אמור להגיע; נבצר ממנו, אבל עשיתי - - - על הדברים.
גדי ירקוני: הוא בשבדיה, לא?
יוני ממו: לא.
נירה שפק: חבר'ה, יש לנו בדיוק עוד כמה דקות.
יוני ממו: אז ברגע שייתנו, ברגע שתינתן האפשרות לראשי הרשויות, תינתן הגמישות הזאת לראשי הרשויות, לוועדה שתוקם על הפינוי, על תוכנית ריענון כזו או אחרת, גם היישובים של 0–4 ק"מ, להגדיר אילו יישובים 0–4 ק"מ, ויש לנו אוכלוסיות שהן מטופלות רווחה ומטופלי חוסן, כמו שאמרת קודם - - -
נירה שפק: אלה הדברים.
נירה שפק: אני מצטערת שאני עוצרת אותך, יוני.
נירה שפק: אלה בדיוק הדברים שאמרנו.
יוני ממו: אני מסיים.
יוני ממו: כמו שאמרת קודם, לתת את האפשרות לראשי הרשויות, לתת להם את הפריבילגיה, לתת להם את הגמישות הזאת להחליט.
יוני ממו: יש תקציב מסוים.
נירה שפק: נדבר על זה גם עם ברק.
יוני ממו: בתוך התקציב הזה תינתן עדיפות ליישובים סמוכי-גדר, 0–4 ק"מ וכו'.
יוני ממו: אבל בשאר היישובים לתת את האפשרות לרשויות להחליט מי יוצא ומי לא.
נירה שפק: איתמר.
יוני ממו: אנחנו יודעים מה אנחנו נעשה.
איתמר רביבו: שני משפטים.
איתמר רביבו: קודם כול, מה שנאמר פה על בעלי צרכים מיוחדים, גם בשומר חומות יש כאלה אצלנו שכן נסעו באמת לעין גדי.
איתמר רביבו: סתם כדי לסבר את האוזן, נתקעו אז עם החסימות שהיו בדרך דרומה.
נירה שפק: של ההתרעות, כן.
איתמר רביבו: זו נקודה אחת.
איתמר רביבו: נקודה שנייה, אני רוצה רק להבהיר, לא שזה השיח, אבל בואו נשים את הדברים במקום.
איתמר רביבו: זה לא שהתושבים שלנו מחפשים איזשהו מקום ללכת לאיזשהו נופש.
איתמר רביבו: יש לנו יישובים, כל אחד מהם כפר נופש משל עצמו.
איתמר רביבו: טוב להם שם.
איתמר רביבו: הצורך, לפני שהוא צורך שלהם, והוא גם צורך שלהם, ואני שומע את זה מאנשי הצבא, זה קודם כול צורך מבצעי.
איתמר רביבו: כשיש סבבי לחימה, בעיקר ביישובים סמוכי-גדר, קיים צורך מבצעי.
איתמר רביבו: שמעתי מפקדים בכירים שבאים ואומרים: נוח לנו שלא נמצאים כאן.
נירה שפק: דיברנו על זה.
נירה שפק: נכון מאוד.
איתמר רביבו: זה המענה שהם צריכים, קודם כול.
איתמר רביבו: משפט סיכום, לא אכפת לי איך תיקרא התוכנית.
איתמר רביבו: איך שאתם רוצים שתיקרא, אני רוצה לדעת שאם יש עוד שעה או מחר בבוקר סבב, יש לי יכולת לתת מענה לא רק לתושבים, אלא לתת מענה למדינה שרוצה שהתושבים האלה לא יהיו שם.
איתמר רביבו: כי אז המחירים שהמדינה צריכה לשלם, אחרי כל העלויות והמשמעויות הכספיות - - -
נירה שפק: הבנו.
נירה שפק: איתמר, סליחה, אבל יש לי יושב-ראש כנסת, המליאה נפתחת, והוא יושב לי על הווריד.
נירה שפק: אסור לי.
איתמר רביבו: בבקשה.
נירה שפק: גדי, דקה.
גדי ירקוני: לא דקה, דקה.
גדי ירקוני: אנחנו באנו לא לדקה.
נירה שפק: גדי, שמענו.
נירה שפק: אני שמעתי אותך כל השיח.
גדי ירקוני: עוד לא שמעת.
נירה שפק: גדי, חבל על הזמן.
נירה שפק: תתחיל.
גדי ירקוני: טוב.
גדי ירקוני: תקשיבו, ראשית, אני רוצה להתחיל באמת בזה שאתמול הטקס של המכשול הוא טקס מאוד חשוב למדינת ישראל ומאוד חשוב לעוטף.
גדי ירקוני: והפגישה פה היום, כמו שאמרתם, היא המשך לאותו מהלך.
גדי ירקוני: אני רוצה להגיד שהבלבול שעושים, ואני רוצה לדייק, בין שתי תוכניות הוא המכשול מעופרת יצוקה עד היום.
גדי ירקוני: יש תוכנית שאנחנו בכלל לא באים לדבר עליה.
גדי ירקוני: היא תוכנית שבה הדרג הצבאי אומר שלאחד היישובים, לא אכפת לי אם זה על 6 או על 1 מ-80 יישובים, יש סכנה שצה"ל מטעמיו לא יכול עכשיו שיהיו שם תושבים.
גדי ירקוני: וצה"ל, זה לא תוך 12 שעות, זה יכול להיות תוך שלוש שעות, אומר: אני לא רוצה שיהיו תושבים.
נירה שפק: גדי, לא הרחבנו את זה פה, כי זה פינוי דחק.
גדי ירקוני: זה הבלבול.
גדי ירקוני: תני לי לדבר.
גדי ירקוני: זה מה שהם הציגו לשר הביטחון.
גדי ירקוני: תקשיבו טוב, זה מה שהם הציגו לשר הביטחון.
גדי ירקוני: זה מה שאני אמרתי לרם כשאני אעשה לך בחינה, אתה לא תדע להבדיל.
גדי ירקוני: ואני אומר, זו תוכנית שאני חייל.
גדי ירקוני: בא האלוף, אומר לי מה לעשות.
גדי ירקוני: ועכשיו באנו לתוכנית השנייה, שהיא התוכנית של: אנחנו רוצים שהתושבים לא יהיו בזמן הסלמה באזור, לא רוצים.
גדי ירקוני: מי שרוצה – יישאר.
גדי ירקוני: מי שלא רוצה – אנחנו רוצים למצוא לו מרחב בטוח.
גדי ירקוני: וזה, אנחנו אומרים למדינת ישראל ולכל האנשים שיושבים פה, לא סתם, ותקשיבו טוב, ואני עומד מאחורי המילים האלה, לא סתם - -
נירה שפק: גדי, לסיכום.
גדי ירקוני: - - באירוע האחרון מדינת ישראל לא הכריזה על פינוי.
גדי ירקוני: לא היה לה תוכנית לפינוי.
גדי ירקוני: אם היו מחליטים על פינוי, היה בלגן אחד גדול.
גדי ירקוני: ואני עומד מאחורי זה.
נירה שפק: אני אתייחס לזה, גדי.
נירה שפק: אתה צודק.